Rytis Gustaitis

Rytis Gustaitis (1950 m. kovo 1 d. Kaune – 2013 m. lapkričio 28 d. Klaipėdoje) – Lietuvos teatro ir kino aktorius.

 Biografija 
Tėvas – aktorius ir režisierius Juozas Gustaitis. Žmona – aktorė Valentina Leonavičiūtė.

Mokėsi Vilniaus 23-oje vidurinėje mokykloje, baigė LSSR konservatoriją. Nuo 1972 m. Klaipėdos dramos teatro aktorius. Klaipėdos universiteto Teatro pedagogikos katedros dėstytojas.

Vaidino Raimundo Banionio, Povilo Gaidžio, Oskaro Koršunovo, Juozo Lingio, Kęstučio Macijausko, Gyčio Padegimo, Aurelijos Ragauskaitės, Jono Vaitkaus režisuotuose spektakliuose. Filmavosi Lietuvos kino studijos filmuose „Mažos mūsų nuodėmės“ (1979 m., rež. Henrikas Šablevičius), „Moteris ir keturi jos vyrai“ (1983 m., rež. Algimantas Puipa), „Marius“ (1990 m., rež. Marijonas Giedrys, Jonas Pakulis), „Atsisveikinimas“ (2009 m., rež. Tomas Donela).

 Nuorodos 
 Nematysiu jau savo teatro nė akies krašteliu // Vakarų ekspresas, 2010-02-27

Kategorija:Lietuvos aktoriai